Teen Film Culture Welcomes Fresh New Faces To The Big Screen With ‘Status Update’ | Starburst Music
Monday, November 26, 2018 - 12:29
Kyle soon discovers that with just one sentence, he can get whatever he asks for – whether it's a visit from his father, the voice to win a part in the school talent show, or the talent to threaten the hockey captain’s dominance on the ice. But with great power comes great temptation, and Kyle begins to want more and more. In a matter of weeks, the new kid turns into the school’s most popular all-rounder – he becomes the person every guy wants to be, and every girl wants to date.
Die Tienerkultuur Verwelkom Vars Nuwe Talent Op Die Grootskerm Met Status Update
Asof hoërskool nie erg genoeg is nie, word sommige tieners nou ook blootgestel aan die wrede miskonsepsie dat almal rondom hulle se lewens beter is as hulle eie... want dit word elke dag vertoon in perfek-gefilterde foto’s. Maar alhoewel sosialemedia almal se lewens perfek laat lyk, is dit juis wanneer die filters wegval, wat jy besef dat dit ver van die waarheid af is.
Alhoewel STATUS UPDATE die resep van ’n gewone tienerfliek volg, word die stereotipes aangevul met komedie, fantasie en ’n les oor morele waardes. Verder lewer dit ook kommentaar op die huidige situasie op sosialemedia, met behulp van talentvolle nuwe gesigte soos Ross Lynch en Olivia Holt, en sal dit op 30 November 2018 by drie-en-dertig Suid-Afrikaanse bioskope begin draai.
Hierdie tienerprent, deur regisseur Scott Speer en draaiboekskrywer Jason Filardi, wys jou hoe die lewe sou wees as al jou drome kon waar word, elke keer wat jy jou status aanlyn verander. ’n Opwindende en vermaaklike kombinasie van talentvolle nuwelinge, soos Gregg Sulkin en Courtney Eaton, asook bekende sterre soos Rob Riggle, Wendi McLendon-Covey en John Michael Higgins, is ook in die fliek te sien.
Kyk die lokprent hier: https://www.youtube.com/watch?v=1WMOrfIjTTc
Voormalige Disney Channel-ster Ross Lynch is in STATUS UPDATE te sien as Kyle, ’n tiener uit Kalifornië, wat ontwrig word wanneer sy ouers skei en sy ma (Wendi McLendon-Covey) met hom en sy jonger sussie Connecticut toe trek. By Kyle se nuwe skool, ontmoet hy al die gewone hoërskoolkarakters - Lonnie (Harvey Guillen), die bleeksiel wat sy beste vriend word; Dani (Olivia Holt), die meisie van sy drome; en Derek (Gregg Sulkin), die gewilde ou en Kyle se aartsvyand.
Soos dit te wagte kan wees, is Kyle soos ’n vis uit die water in sy nuwe omstangdighede. Sy eerste dag is vol vernederende oomblikke, wat veroorsaak dat sy selfoon deur boelies, wat deur Derek gelei word, gebreek word. Maar alles verander wanneer hy dit na ’n winkel toe vat om te laat regmaak. Daar ontmoet hy ’n vreemde, skynbaar onbelangrike, selfoonverkoopsman (Instagram-beroemde, Josh Ostrovsky), wat hom voorstel aan YOUniverse – ’n geheimsinnge selfoontoepassings wat sy foon in ’n moderne ‘Aladdinse’ wenslampie verander.
“Die doel was om ’n storie te skep vir die grootskerm wat relevant is in vandag se tyd, maar steeds die prettige en hartlike elemente van ’n John Hughes-komedie behou. Dis ’n betowerende, moderne feëverhaal amper soos Big of 17 Again. Ek dink die span agter STATUS UPDATE het dit reggekry en om dit en meer te doen,” verduidelik Filardi.
STATUS UPDATE word versprei deur Filmfinity (Edms) Bpk. en sal landswyd by die volgende rolprentteaters wys:
NM Canal Walk, Kaapstad
NM V&A Waterfront, Kaapstad
Ster-Kinekor Bay West, Port-Elizabeth
Ster-Kinekor Blue Route, Kaapstad
Ster-Kinekor Somerset Mall, Kaapstad
Ster-Kinekor Tygervalley, Kaapstad